**OBRAZLOŽENJE OPĆEG DIJELA FINANCIJSKOG PLANA**

**ZA HRVATSKU AGENCIJA ZA POLJOPRIVREDU I HRANU**

**RAZDJEL: 060**

**GLAVA: 06035**

Sukladno članku 36. novog Zakona o proračunu (NN 144/21) proračunski i izvanproračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana. U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

**PRIHODI I PRIMICI**

Ukupno planirani prihodi poslovanja u 2024. godini iznose 17.491.561 EUR, u 2025. godini iznose 17.663.910 EUR; u 2026. godini iznose 16.647.429 EUR.

Struktura prihoda Hrvatske agencije za poljoprivredu i hranu je:

Izvor 11 – u 2024. Prihodi iz nadležnog proračuna i od HZZO-a temeljem ugovornih obveza iznose 13.268.154 EUR; u 2025. godini 14.277.983 EUR i u 2026. godini 13.644.760 EUR.

Izvor 12 – u 2024. Prihodi iz nadležnog proračuna i od HZZO-a temeljem ugovornih obveza iznose 27.560 EUR; u 2025. godini 36.130 EUR i u 2026. godini 25.410 EUR.

Izvor 31 – u 2024. Prihodi od prodaje proizvoda i robe te pruženih usluga i prihodi od donacija planirani su u iznosu od 528.000 EUR; u 2025. godini u iznosu od 528.000 EUR te u 2026. godini u iznosu od 528.000 EUR. Prihodi se odnose na obavljanje djelatnosti istraživanja u području poljoprivrednih proizvoda, odnosno samostalno obavljanje znanstvene, stručne i općekorisne funkcije za Republiku Hrvatsku kada je neophodno da se proizvede određena količina poljoprivrednih proizvoda. Prodaju se poljoprivredni proizvodi koji se javljaju kao viškovi nakon provođenja stručnih istraživanja. Vrijednosno najznačajniji prihodi su ostvareni od prodaje kukuruza merkantilni i soja merkantilna. Prihodi se odnose i na prihode koje Agencija ostvaruje od obavljanja usluga na tržištu i po tržišnim uvjetima i koji se ne financiraju iz proračuna. Prihodi nastaju od laboratorijskih analiza, izlaska stručnih osoba na teren, nadzora nad sjemenskom proizvodnjom, nadzora nad nasadima i drugih uslužnih djelatnosti iz djelokruga Agencije. Vrijednosno najznačajniji prihodi ostvario je Centar za sjemenarstvo i rasadničarstvo te Centar za tlo za analize tla.

Izvor 43 – u 2024.godini planiran je u iznosu od 2.450.000 EUR, u projekciji za 2025. godinu u iznosu od 2.400.000 EUR, te u projekciji za 2026. u iznosu od 2.200.000 EUR. Prihode od upravnih i administrativnih pristojbi, prihode po posebnim propisima i naknada, Ostali prihod za posebne namjene, Agencija naplaćuje obavljanjem javnih ovlasti po Zakonu o sjemenu, sadnom materijalu i priznavanju sorti poljoprivrednog bilja; Zakonu o zaštiti biljnih sorti; Zakonu o veterinarstvu; Zakonu o uzgoju domaćih životinja, Zakonu o poljoprivredi, Zakonu o biljnom zdravstvu, Zakonu o službenim kontrolama; Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja; Zakonu o održivoj uporabi pesticida.

Izvor 51 – Pomoći EU. Planirani prihodi odnose se na uplate od strane EFSA-e za provođenje projekata u iznosu od 50.000 EUR u 2024. godini te u projekcijama za 2025. i 2026. godinu. Agencija od 2024. godine u trajanju od 36 mjeseci, počinje provoditi CROOH projekt, gdje će za partnere na projektu prijenose izvršavati s izvora 51.

Izvor 52 – Ostale pomoći, planirani su prihodi Tekući prijenosi između proračunskih korisnika istog proračuna temeljem prijenosa EU sredstava; Tekući prijenosi između proračunskih korisnika istog proračuna u iznosu od 727.810 EUR za 2024. godinu, 1.638 EUR za 2025. godinu, te 63.060 EUR za 2025. godinu. Agencija prihode ostvaruje za poticaje, uplaćene od strane APPRRR, za aktivnosti Centra za sjemenarstvo i rasadničarstvo na Pokušalištu Osijek i aktivnosti Centra za voćarstvo i povrćarstvo na aktivnosti Pokušalište zavoda za voćarstvo. Prihodi se planiraju i za provođenje aktivnosti Biljni genetski izvori te Životinjski genetski izvori (Mjera 10.2) temeljem provedenih natječaja (jedinstveni zahtjev  M 10, M13  i  M17).

Izvor 559 – Ostale refundacije iz sredstava EU planiran je u iznosu od 90.663 EUR u 2024. godini, u projekciji za 2025. godinu u iznosu od 80.000 EUR i za 2026. godinu iznos od 82.063 EUR. Prihodi se odnose na EU komponentu provođenja aktivnosti Otkrivanje i dijagnosticiranje štetnih organizama u Centru za zaštitu bilja te na provođenje projekta CROOH.

Izvor 563 - Europski fond za regionalni razvoj (EFRR) – ne planira se u razdoblju 2024. – 2026. godine, budući su projekti završeni u 2023. godini.

Izvor 581 – Mehanizam za oporavak i otpornost – Zajednička provedba investicije C1.5. R2-I2 Programa trajnog praćenja stanja (monitoring) poljoprivrednog zemljišta unutar reforme C1.5. R2 Unaprjeđenje sustava za restrukturiranje poljoprivrednog zemljišta i komasaciju, podkomponente C1.5. Nacionalnog plana oporavka i otpornosti 2021. – 2026., na način da je nositelj investicije Ministarstvo, a za provedbu navedene investicije nadležan je HAPIH. Plan na izvoru 581 Mehanizam za oporavak i otpornost iznosi 349.374 EUR u 2024. godini, a sukladno prijavljenim i prihvaćenim troškovima provedbe aktivnosti te 290.159 EUR u 2025. godini i 54.136 EUR u 2026. godini.

Hrvatska agencija za poljoprivredu i hranu u u svom financijskom planu ne planira primitke.

**RASHODI I IZDACI**

U ovom dijelu potrebno je obrazložiti ukupno planirane rashode i izdatke, na što se odnose oni najznačajniji te na što se odnose najveće promjene u odnosu na prethodno razdoblje. Također, potrebno je istaknuti najveće kategorije planiranih rashoda i izdataka, na koje se programe ili projekte odnose, jesu li sredstva primjerice planirana za provedbu nekog novog propisa ili mjere.

Ukupno planirani rashodi u 2024. godini odnose se na rashode poslovanja i rashode za nabavu nefinancijske imovine u iznosu od 16.820.459 EUR; u projekcijama za 2025. godinu rashodi poslovanja i rashodi za nabavu nefinancijske imovine planirani su u iznosu od 17.637.388 EUR i u projekcijama za 2026. godinu rashodi poslovanja i rashodi za nabavu nefinancijske imovine planirani su u iznosu od 16.759.485 EUR. Vrijednosno najznačajniji rashodi odnose se na aktivnost Administracija i upravljanje unutar koje se financiraju plaće svih djelatnika Agencije te rashodi Centra za vinarstvo, vinogradarstvo i uljarstvo, Centra za zaštitu bilja, Centra za sjemenarstvo i rasadničarstvo, Centra za tlo, Centra za sigurnost hrane, Ureda ravnatelja te Sektora za podršku poslovnim procesima i samostalnih službi. Unutar aktivnosti Opremanje i Informatizacija financiraju se sve nabave dugotrajne imovine Agencije.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne godine odnosi se na neutrošene vlastite i namjenske prihode, te na prihode pomoći EU i Ostale pomoći kao i na prihod od prodaje dugotrajne imovine. Sukladno Odluci o prijenosu naplaćenih, a neutrošenih prihoda iz prethodnih godina te kada bude poznat stvarni iznos neutrošenih, a naplaćenih sredstava isti se prenosi i uključuje u proračun slijedeće godine i koristi se za podmirenje tekućih obveza, kao i za unapređenje i razvoj Agencije. Namjenski prihod koristi se za financiranje ustrojstvenih jedinica Agencije koji prihod ostvaruju sukladno posebnim propisima, dok se vlastiti prihod koriste sukladno Pravilniku o mjerilima i načinu korištenju vlastitih prihoda. Prihodi po izvorima 51 i 52 koriste se za provođenje projekata.

**UKUPNE I DOSPJELE OBVEZE**

Stanje ukupnih i dospjelih obveza korisnika na dan 31. prosinca prethodne godine i na dan 30. lipnja tekuće godine za Hrvatsku agenciju za poljoprivredu i hranu je:

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 1.538.330,94 | 1.449.149,31 |
| Dospjele obveze | 25.389,23 | 1.164,82 |